-Emme, kui sina väike olid, kas sul oli ka kodus  selline mullivann?  -Ei Notsuke, kogu meie kodu oli sama suur kui emme praegune magamistuba ja sinna mahtus ainult köök ja tuba ja esik. Ja vesi oli üldse koridoris koos vetsuga.  -Emme, aga kus sa end siis pesid?  -Selles pisikeses titevannis, kus sa praegu pehmeid loomi hoiad.  -Kas vanaema pesi ka seal?  -Ikka, muud ju polnud. Ja kord nädalas käisime saunas ka.    * * *  -Notsu, kas sa kujutad üldse ette, et emme oli ka kunagi väike?  -Jah, kujutan küll. Kõik on ju  kunagi väiksed ja siis kasvavad alles suureks. Kas sa siis ei tea?    * * *  Äm. Mina küll ei kujutanud, ei kujuta siiani, et minu ema, see tark ja tugev ja hea, võiks olla samasugune pätsakas nagu mina - pritsida vett, ujutada kummiparte ja mängida. Ema on ikka ema ja alati suur olnud:)